Начало Терапии за коса Мароканско арганово масло за всеки тип коса Moroccanoil Treatment 25мл\n5 от Севима Хаджиева, 13 Май 2022\nНезаменимо е това масло за коса, а ароматът му… божествен!\n5 от Елизабет Стойчева, 11 Май 2022\nНевероятен продукт. Не омазнява, прави косата мека, лъскава и жива.\n5 от Мая Бешева-Петкова, 11 Май 2022\nСтрахотен продукт! Омекотява косата ми без да я отежненява. Препоръчвам!\n5 от Виталия Иванова, 11 Мар 2022\nНай-хубавите продукт за коса, който съм използвала. Препоръчвам !\n5 от Пламена Терзиева , 08 Мар 2022\nУдивителен продукт! Не се разделям с него за нищо.\n5 от Desi, 05 Мар 2022\nКосата става мека и оформена,не омазнява\n4 от Адриана Колева, 05 Мар 2022\nЗаглажда добре без да омазнява косата. Има много приятен аромат.\n5 от Теодора Бозукова, 04 Мар 2022\nПрекрасно масло, не омазнява косата, подхранва и придава мекота\n5 от Айлин Фадли , 04 Мар 2022\nМоят най-любим продукт до сега е аргановото масло на тази марка. Обожавам я! Благодаря Арлен за качествените продукти!\n5 от Ивелина Малинова, 03 Мар 2022\nУникално масло, не омазнява, прави косата мека и я предпазва\n5 от Гост, 03 Мар 2022\nЛюбимото ми олио за коса, подхранва косата, без да я омазнява, откакто го ползвам косата ми спря да цъфти както преди и е мека на допир!\n5 от Николета Митева, 03 Мар 2022\nНай-доброто масло! Ползвала съм много различни, но това е най-доброто! Всичко продукти от арлен са качествени и ги препоръчвам!\n5 от Натали, 06 Юли 2021\nМного хубаво масло подхранва заглажда и оформя не омазнява.\nЛюбимото ми масло.\n5 от Моника Методиева, 21 Юни 2020\nНай-хубавото олио, което съм ползвала. Чудесно подхранва, придава блясък и не отежнява дори тънка коса. Косата е подредена, плътна и приятна на допир.\n5 от Елица, 15 Сеп 2019\nПрави косата мека и жизнена, не я слепва. Чудесен за сухи краища. Харесва ми и аромата му. Отличен продукт!\n5 от Ати Хаджиева , 15 Сеп 2019\nСтрахотен продукт, след стилизиране прави косата като след фризьор.\n5 от Юлия, 10 Апр 2019\nСпаси сухата ми и изгорена коса от изтощаване и накъсване.Използвам всеки ден по връхчетата на косата.Прекрасен аромат.\n5 от Десислава Славова, 26 Юни 2018\nЕдно от най - добрите масла за коса на пазара. Много добре подхранва, изглажда и омекотява косата. Не оставам без него.\nСтрахотно олио! Толкова ми харесва, че мисля да изпробвам цялата серия!!! ❤\nТова е продуктът, без който НЕ МОГА! ❤\nТова е най-доброто масло за коса, което съм ползвала някога!\nСтрахотен продукт! Косата е бляскава, естествена, подхранена!\nНай- доброто олио за коса, което съм ползвала. Леко е, не ми омазвява и прави косата мека и прибрана, ухае невероятно!\nНай-най-най- Уникалното арганово олио за коса. АЗ СЪМ С проблемна коса и това е един от топ продуктите, който обожавам и помага моята коса да бъде подхранван. БЛАГОДАРЯ ВИ, че ви правите тези професионални продукти достъпни за бас ❤❤❤\nНай- доброто олио за коса, което съм ползвала. Леко е, не ми омазвява и прави косата мека и прибрана в същото време. Супер е!\nМного добър продукт за преглаждане на непокорна коса!\nЛюбимото ми олио за коса,не омазнява,попива бързо,косата ми ухае чудесно и много лесно се разресва,сушенето със сешоар е много по-бързо след употребата на продукта.Заслужава си всяка стотинка :-)


Унгария стана влекач на Сърбия в ЕС | СЕГА\nВиктор Орбан и Ана Бърнабич подписаха Споразумение за сърдечни отношения и стратегическо партньорство\nОрбан (вдясно) и Бърнабич се привличат политически, подписвайки споразумението за сърдечни отношения\nПремиерите на Унгария и Сърбия Виктор Орбан и Ана Бърнабич, подписаха вчера в Будапеща Споразумение за сърдечни отношения и стратегическо партньорство между двете страни, предаде брюкселското издание EURACTIV.bg Ресорните министри пък подписаха седем документа за сътрудничество в областта на търговията, земеделието и дипломатическите отношения.\nСлед Шестото общо заседание на унгарското и сръбското правителство Орбан заяви, че отношенията между двете страни са достигнали “безпрецедентно ниво”, и потвърди пълния ангажимент за европейската интеграция на Сърбия. Бърнабич подчерта, че Унгария е “абсолютно и несъмнено най-надеждният партньор на Сърбия” в европейския й път. Тези изявления отразяват предишни декларации на Орбан и сръбския президент Александър Вучич, които развиха близки отношения през последните няколко години.\nУнгария, чието правителство от дълго време е в противоречие с Брюксел, се очерта като основен просръбски лобист в ЕС. Орбан настоява Сърбия да бъде приета бързо в Европейския съюз, въпреки че преговорите за присъединяване на страната в момента са в задънена улица заради липсата на реформи, най-вече по отношение на върховенството на закона.\nНа Бледския стратегически форум миналата седмица в Словения Орбан подчерта, че недвусмислено подкрепя членството на Сърбия в ЕС, като го нарече “ключ“ към интеграцията на региона на Западните Балкани.\n“Сърбия е от решаващо значение. Без Сърбия като член на ЕС не можем да говорим за сигурност или за пълна европейска идентичност. Ние се нуждаем от Сърбия като член на ЕС повече, отколкото Сърбия се нуждае от нея”, каза унгарският премиер на панелната дискусия за бъдещето на Европа.\nОрбан, който участва в поредица сблъсъци с ЕС по въпроси, вариращи от отношението му към бежанците до натиска върху учени, съдии и медии, посети Белград на 8 юли. Само няколко дни по-рано той представи своята визия за бъдещето на ЕС в седем точки, една от които призовава за незабавно членство на Сърбия. Предложението му беше критикувано от много лидери от блока, а германският канцлер Ангела Меркел заяви, че унгарската визия за бъдещето на ЕС се различава значително от визията на другите страни.\nПо време на посещението на Орбан в Белград през юли унгарският и сръбският лидер за пореден път заявиха, че отношенията между двете страни са по-добри от всякога и взаимно си отправиха похвали. Президентът Вучич каза, че отношенията между Сърбия и Унгария са най-добрите в историята и че сътрудничеството се развива бързо както политически, така и икономически.\n“Благодаря на унгарския премиер и на правителството, защото те бяха готови да понесат атаки и критики, че подкрепят членството на Сърбия в ЕС. Няма много такива приятели. Ние знаем как да оценим това и да върнем услугата”, каза Вучич.\nОрбан и Вучич, които често са критикувани, че заемат авторитарни позиции, се срещат често, особено през последните две години и половина. Икономическите връзки между двете държави също се засилиха през този период. Правителството на Орбан инвестира сериозно във Войводина, автономната провинция на Сърбия със значително унгарско малцинство.\nУнгария, Сърбия, Орбан, Вучич, Бърнабич


Петролът отстъпва с два долара от постигнатия си вчера рекорд\n04 юли 2008 | 15:11 864\nФючърсите на суровия петрол регистрираха известно понижение от близките си до рекордните нива стойности, след като от Иран предложиха "конструктивно" решение на проблема, свързан с ядрената политика на страната.\nКомпромисният вариант намалява до голяма степен очакванията, че страната може да бъде атакувана от Израел, което пък щеше да доведе до значително понижение на производството на петрол в световен мащаб.\nТова би се случило като ответна реакция на евентуални военни атаки срещу Техеран, който е член на контролиращата 40% от световния добив на петрол ОПЕК.\nДостигнатата цена на петрола при 145.85 долара за барел вчера до голяма степен се предопредели от спекулации за нарастващото напрежение в Близкия Изток.\nФючърсите на суровия петрол с доставка през август отбелязаха понижение от 1.41 долара, или около 1% до ниво от 143.88 долара за барел по време на електронната им търговия.\nДнес щатските пазари са затворени за честването на Деня на независимостта, като ликвидността е изключително понижена при търговията на стоковите пазари, което може да се изрази и във волатилна търговия, според специалисти.\nПонижение отбеляза и цената на петрола тип Брент, която загуби 1.15 долара от стойността си до ниво от 144.93 долара за барел.\nЦената на петрола тип Брент е над тази на суровия петрол за трети пореден ден, като е с премия от 91 цента.\nАнализатори коментират, че инвестиционното търсене на петрол е сред основните фактори за рекордните цени на суровината, според анализатори от банката Commerzbank AG във Франкфурт.


Готварската сол – „Тихият убиец” | Uti.bg\nГOTВАРСКАТА СОЛ "ТИХИЯТ УБИЕЦ"\nИстория и легенди за солта.\nСпособността на солта да запазва храната е в основата на цивилизацията. Елиминирането на зависимостта от сезонно наличие на храна, както и възможността за пътуване на дълги разстояния, са благодарение на солта. Ето защо тя става изключително ценен търговски обект. Заменяли са сол за злато. Добивът на сол е труден, което неминуемо качва допълнително цената. Случвало се е размяна на роби срещу сол, а изразът “солта на живота” датира от бронзовата епоха.\nДнес солта е почти универсално достъпна, сравнително евтина и често йодирана. Но най-вече доста опасна. Последните проучвания показват, че солта задейства импулси в ума, които водят до подобряване на настроението, като по този начин се облекчава всяко състояние на депресия. Напълното изключване на солта от всекидневното ни меню не е безопасно, но намаляването на употребата е задължително. Натриевият хлорид, познат още като готварска сол или просто сол, е химическо вещество с химическа формула NaCl. Концентрацията на натриеви йони в кръвта е пряко свързана с регулацията на нивата на телесните течности. Прекаляването с подправката обаче, води до хипертония и оказва негативно въздействие върху различни органи и системи. Солта се разпределя неравномерно в отделните тъкани. Най-големи количества се натрупват в мускулите, на второ място - в червата, и най-малко - в белите дробове. Елиминирането на солта от организма става преди всичко чрез бъбреците, които се натоварват предостатъчно при нисък прием на вода. Солта се изхвърля от организма по-малко през кожата, белите дробове и червата. Една част от солта, която се отделя през бъбреците, се всмуква обратно. Т.е сърцето и бъбреците са най-засегнати от солта. Специалисти по сърдечно-съдови заболявания често алармират за вредата от солене на ястията преди да сме ги опитали. Българите се хранят с предимно доста пикантни, подправени и осолени ястия. Едни от най-любимите храни за българите като туршията, киселото зеле, киселите краставички са с високо съдържание на сол.\nНеобходимото количество сол.\nСпециалистите определят какво количество сол ни е необходимо. Какво е минималното количество на ден и какво максималното, за да бъде солта наш приятел?\nПри необходимо количество 3мг. на ден, консумираме реално – 10-15мг. В различните страни препоръчителната доза е различна /напр.: от 500 мг. до 2400 мг според американски сайтове/. Българите ядат два-три пъти повече сол, отколкото е необходимо, според заключение на доктори от Българската лига по хипертония. Прекомерната употреба на сол води до високо кръвно налягане, което пък става причина за сърдечно-съдови заболявания, бъбречна недостатъчност и мозъчен инсулт. Солта има свойството да задържа вода в организма, като го "принуждава" да елиминира калия, при което се увеличава работата на бъбреците и те се свръхнатоварват. Съществува реален риск от развитието на сърдечно-съдови заболявания, диабет и не на последно място - туморни образувания. От друга страна, мастните клетки се изпълват с вода, увеличавайки теглото и размерите си. Специалисти твърдят, че всеки излишен грам сол води до задържането на 23 грама излишна вода в тялото, чиято проява е целулит и клетъчно обезводняване. Освен това организмът се стреми да се освободи от излишното количество натриев хлорид, в резултат на което той се отлага в ставите, кръвоносните съдове и органите. Това създава предпоставка за развитие на подагра, артрит, камъни в бъбреците. Наднорменото тегло, инфаркти и инсулти са често в следствие на прекомерната употреба на сол.\nОт друга страна, нито един организъм не може да живее без прием на сол, защото тя влиза в състава на кръвта и лимфата. Недостигът на натрий може да доведе до нарушаване процеса на провеждане на нервните импулси, както и на производството на инсулин. Липсата на този елемент стимулира производството на вещество, наречено ренин, което може да предизвика спазъм на капилярите и повишаване на кръвното налягане. Тогава възниква въпросът, как организмът да си осигури необходимото количество сол, без това да доведе до негативни последствия за него?\nМилиони години са били необходими на природата, за да създаде съвършена кристална структура, включваща в себе си повече от 84 химични елемента и напълно задоволяваща нуждите на организма. Сол, създадена в най-големия енергиен център на Земята - Хималаите, изключително чиста, незамърсена и без никакви добавки! В България няма внос на тази сол засега.\nЕксперти по диетика препоръчват различните видове сол и заместителите им. Натуралната морска сол е здравословен заместител на трапезната сол. Нерафинираната морска сол се нарича органична и е добър заместител на натриевия хлорид. Калиевата сол също е бяла на цвят, но злоупотребата и с нея води до вреда на организма. Други заместители – смесените подправки с билки; само билки; лимон и пипери са достатъчни в повечето ястия.\nСолта е наш приятел, ако не я превръщаме във враг. Нека имаме “солта на живота”, като опитаме с 3 гр. сол дневно и да помислим за менюто си утре.


Продуктов код: 001943\nФризьорски стол със стойка за крака - Модел IM203Професионален фризьорски стол, който притежава изчистена визия и комфорт на дизайна. Модел IM203 е оборудван с редица екстри, които ще доставят нужното удобство по време на процедурите както за вас, така и за клиентите. Столът е със здрава хромирана основа, която доставя необходимата устойчивост. Сто..\nБез данък: 492.00лв\nПрофесионален фризьорски стол, който притежава изчистена визия и комфорт на дизайна. Модел IM203 е оборудван с редица екстри, които ще доставят нужното удобство по време на процедурите както за вас, така и за клиентите.\nСтолът е със здрава хромирана основа, която доставя необходимата устойчивост. Стойката е оборудвана с хидравлична система, която позволява лесна регулация чрез маслен крик. Към конструкцията на IM203 е обособена стойка за крака, която внася допълнително удобство на клиента. Моделът притежава ергономична седалка и комфорти подлакътници. За тапицерията са използвани екологична кожа в зелен цвят и дунапренен пълнеж.\nХарактеристики на фризьорския стол:\nУстойчива хромирана основа\nМаслен крик за настройка на височината\nв най-ниска позиция - 52 см.\nв най-висока позиция - 68 см.\nШирина с подлакътници - 59 см.


Родопите през погледа на Роса Фроум: Глава 2 – Встрани от главния път — Selokosovo.com\nРодопите през погледа на Роса Фроум: Глава 2 – Встрани от главния път\nНачало / Новини / Родопите през погледа на Роса Фроум: Глава 2 – Встрани от главния път\nЕдна поредица за хората, културата и природата на Родопите от Роса Фроум\nЕдно от най-интересните преживявания, докато пътуваш из Родопите в България е да хванеш непознат път. Неговите завои, стръмнини, дивотия и широчина, вероятно ще оформят вашето приключние. Или пък не. Понякога е просто до късмет. Във всеки случай, страхът да се загубите или да пропуснете обяда си не бива да ви спира. Откритото и положително поведение ви гарантират топло и гостоприемно посрещане от местните родопчани, а също и незабравими мигове.\nПо пътя от Косово за Чепеларе има перфектна отбивка за този тип приключения. Тя е обозначена с голям знак с имената на три села: БОГУТЕВО/ОСТРИЦА/ЛИЛЕКОВО. Може би, поради липсата на туристически атракции, паметници или исторически забележителности или пък може би, защото е близо до ски куророта Чепеларе, тази отбивка е непозната и незиследвана дори от местните.\nТака или иначе, съвсем нов асфалтов път ни отведе до няколко кратки истории за непознат район в съвременния живот. Очарователни, не винаги идеални, но стъпка в посока по-доброто разбиране на голямата история за „Родопите през погледа на Роса Фроум“.\nБогутево е построено покрай реката. Затова е тясно и дълго. В средата на селото стърчи над къщите джамия.\nКогато разговаряхме с кмета на Богутево по телефона той ни каза, че един пакистанец намерил надгробна плоча от 1645 година. „Селото е много старо“, подчерта той.\nДокато се разхождахме покрай старите дървени къщи се чудехме къде са жителите на селото. Зима е, навярно са си по къщите. Само няколко комина пушеха в небето.\nВ малката селска кръчма един стар мъж си пиеше кафето. Гледаше ни втренчено, може би учуден от присъствието ни. Намигна ни с приятелска усмивка.\nКръчмарката бързо ни сервира кафе. Поговорихме си малко с нея. Нямаше оптимизъм в думите й. „Тук няма работа. Младите хора заминават в чужбина или се местят в Чепеларе; старите хора си стоя у дома и стават по-стари. И … къде са животните? Няма животни; само старите дървени плевни напомнят за тях“\nВъпреки, че в Острица има много повече къщи, ние не видяхме хора там. В общината никой не отговори. Селото е разположено на стръмен склон, та от пътя видяхме няколко мъже да секат дърва. Решихме да не ги безпокоим.\nВ Лилеково намерихме три помакини, които плетяха, седнали край пътя: сестрите Джуркови. „В това село са останали само бабите“, ни отговориха, препичайки се на слънцето. Разришиха ни да ги снимаме. „Почакай да изхвърля цигарата“, каза едната, „не искам да изляза с нея във Фейсбук!“\nДокато разговаряхме се появи четвърта жена – носеше две огромни греди. Идваше от поляната, където държеше самотна си крава. С удоволствие позира пред фотоапарата, като междувременно попита: „Ще ме сложите във Фейсбук, нали?“


Страница 30 от 85\nпубликувано 10 април 2021 (редактирано)\nРедактирано 10 април 2021 от miro20 (преглед на промените)\nА защо всички питат къде е Слави, след като този който се занимава със партията и структурите , и който разпределя баницата, е Тошко ?\nСлави е заявил какво ще правят още преди изборите. Забавно как сега сульо и пульо излизат и казват "айде, излъгахте хората преди изборите, вече можете да кажете, че ще се коалирате с герб" Ама да не се окаже, че Слави не е лъгал\nА гербавите най ги е яд. Както са казали, убий глупака с мълчание\nСлави е заявил какво ще правят още преди изборите.\n20 въпроса от "любимия" ви Недялко


София, 7 юни 2010 г. – LG Electronics пуска на българския пазар мобилен телефон за фото-феновете, който предлага 5-мегапикселова камера, скрита в елегантен дизайн и на достъпна цена. Както загатва и името му, LG GM360 Viewty Snap („snap” – щраквам, правя бърза снимка) ви дава всичко необходимо за бързо и безпроблемно заснемане и споделяне на снимките като интуитивен потребителски интерфейс за бързо фокусиране и пълна интеграция на камерата с приложенията за социални мрежи.\nМоделът е част от семейството Viewty, в което LG включва камерафони, специално създадени за любителите на фотографията. Основно предимство на LG Viewty Snap е 5-мегапикселовата камера, която е добра компактна алтернатива на обемния фотоапарат. С нея потребителите винаги имат подръка възможност да заснемат забавни моменти и ситуации. „Разбира се, камерата на телефона не може да замести професионален фотоапарат. Но най-добрият фотоапарат е този, който е винаги с вас.”, коментира Димитър Вълев, Мениджър Маркетинг и продажби „Мобилни комуникации” в LG Electronics за България. „Искаме да дадем на потребителите лесен и интуитивен начин да запазят всички ценни спомени. Сензорното управление на камерата с Touch AutoFocus прави заснемането много по-лесно и бързо, за да не пропуснете точния момент.”\nСподелянето на интересните снимки е също толкова лесно, колкото и заснемането им. Вградените приложения за достъп до социалните мрежи са интегрирани с камерата на телефона, така че да се улесни качването на снимки във Facebook директно от телефона, когато сте в движение. WiFi-свързаността ще ускори upload-процеса.\nМоделът разполага и с LED светкавица, с каквито не могат да се похвалят дори някои от скъпите смартфон-модели. Благодарение на функцията Моделът поддържа и заснемане на видео. Всички тези качества са скрити в корпус с дебелина от едва 13mm. Така LG Viewty Snap лесно може да се побере в джоба ви, с което наистина ще разполагате с фотоапарат по всяко време.\n3-инчовият TFT LCD екран дава добро качество на изображението, за да видите ясно всяка снимка или клип. Лесно е да прегледате снимките както на телефона, така и на по-голям екран – LG Viewty Snap може да се свърже директно с телевизор или компютър. Но моделът може да се използва и за по-сериозни цели, освен за забавление. Функцията Push E-mail директно изтегля новите писма от пощата. Можете да разгледате приложени документи и директно от екрана на телефона, тъй като LG Viewty Snap има вградени приложения за преглед на PDF и MS Office файлове. Телефонът използва подобрена версия на потребителския интерфейс на LG А-class.\nLG Viewty Snap ще се предлага в магазините на Globul и Germanos на цена 99 лв. с абонаментните планове на оператора.


Вестник "Култура", бр.4, 30 януари 2004 г.\nНарочно не сложихме точка\n- В момента сме на Аничковия мост. Тук започва филмът ви "Разходка". Къде според вас е центърът на града?\n- Някъде тук. Но го казвам интуитивно. Петербург няма център в смисъла на определена точка. Вместо точка има линия - оттук по Невски проспект и до Дворцовия площад.\n- Как се появи идеята за кинопреход из града?\n- Вече бях направил пробите за филма "Предчувствие за космос" по сценарий на Александър Миндадзе. Трябваше да започнем снимките преди година (а почваме едва сега), но за главната роля бе избран Евгений Миронов, а той бе страшно зает... Срещахме се с Дуня Смирнова, (сценаристката на "Разходка", журналистка и дъщеря на Андрей Смирнов - режисьорът на "Белaруската гара" - бел. ред.), обсъждахме къде да намерим съвременна история. Едни ни се виждаха прекалено злободневни, други - претъпкани с информация, трети - вече използвани в сериалите. И изведнъж ни хрумна идея - трима да вървят час и половина по Невски и толкова. Останалото бе натаманено.\n- Бързо ли?\n- Наложи се. Когато с художника Евгений Мита преминахме същия този маршрут, направо ни призля: всичко наоколо беше разровено - и зелените алеи, и горите. 300-годишнината приближаваше. А после проумяхме, че имаме уникален шанс. Такъв град и след сто години никой няма да види. Град, подготвящ преобразяването си. За мен това беше хулигански експеримент - не съм снимал по този начин. Операторът Юрий Клименко, работил с Параджанов и Муратова, прочете сценария и отсече: "Това е авантюра."\n- И все пак се е хванал с проекта.\n- Слава Богу, че снимахме по този нов начин. Ето тук, откъм Караванная, е първата важна сцена, когато героят завързва разговор с девойката. Ако снимахме традиционно, трябваше да заприщим целия Невски проспект, да организираме хилядна масовка, да слагаме релси или пък да търсим под наем някакво специално оборудване. И случката щеше да излезе нагласена. Масовка, разбира се, имаше - всичките тези улични стълкновения и "случайните" реплики на епизодичните персонажи са заложени в сценария, но първите зрители на филма по време на тазгодишния Московски кинофестивал отбелязаха специално неговата естественост. Когато репетирахме припадането на героинята в колонадата на Исакиевския събор, всичко се снимаше без предварителен план, но хората реагираха еднозначно: всички се хвърляха и блъскаха да дават съвети, да предлагат лекарства... Или пък "футболната" сцена - тя също беше микс от реално и нереално. Нашите герои се движеха по Тучковия мост, и всеки път, когато снимахме, на всеки дубъл се протичаше истински мач. Наистина пробягваха някакви хора и същевременно имаше неща, които бяха подготвени предварително. В края на моста сто и петдесет реални фенове по команда "заглушаваха" персонажите. Това го има в кадър. Но масовката вече си беше наша.\n- Но как се организира цялата тази естественост! Всъщност работното заглавие на филма беше "Петербург on-line", а и го снимахте on-line...\n- Да, да. Например кадърът, в който героят и героинята се срещат, е по-дълъг от двайсет минути. И беше доста трудно да се отиде до всяка точка с определена реплика, за да съвпадне всичко. А работата ни отстрани изглеждаше комично, защото вървят директорът на продукцията, вторият режисьор, двама милиционери, и всичките са свързани, после идват актьорите, операторът с асистента си, който държи камерата, след тях още един от асистент-режисьорите, след него - милиционер, аз със звукорежисьора... И тъй като бяхме на един кабел, аз се движех с наушници. Звукът беше за мен единствената възможност да контролирам ситуацията. Апаратурата беше докарана специално от Финландия, но в интерес на истината не издържаше повече от 300 метра от нашата разходка.\n- След снимките с дигитална камера е закономерен въпросът за отношението ви към "Догма 95" на Ларс фон Триер и Ко?\n- Отношението ми към "Догма" е чудно, макар че не съм се и замислял за киномоди и манифести. Има драматургия, има сценарий, има елементи от сценария, които изискват нетрадиционен подход. Да, често сравняват моя филм с произведенията на "Догма". Но има още един 20-минутен план - от конете на Клод до стария Дом на книгата - също заснет като един кадър. Бях сигурен, че критиците веднага ще гракнат, че Учител подражава на Сокуров в "Руската съкровищница", заснет изцяло като един кадър. Но самото начало на нашия филм и целият финал са заснети абсолютно традиционно: със стативи, релси, крупности... Всеки материал изисква своето кинематографично отражение. В началото и в края - 35 мм, а по средата тичахме с миниатюрна цифрова камера, за да постигнем после необходимия ефект на много скъпа техника във Финландия.\n- Сравняват "Разходка" и с "Аз крача из Москва" на Георгий Данелия.\n- Това сравнение е приятно, разбира се, но приликите са нищожни, а различията - безброй. И Москва не прилича на Петербург, и времето е друго, и младите хора вече не се запознават така. А тогава бе възможно "любовно настроение" без привкус на агресия. "Аз крача из Москва" е класика и изобщо мой любим филм, ала е безполезно да сравняваме "разходка" с него.\n- Във връзка с различията между Москва и Петербург, смятате ли, че има кардинална разлика между московските и петербургските лица?\n- В момента се разхождаме с вас из Питер - нима съществува разлика? И цялата тази история можеше да се случи и в Москва, и в Питер, и във Воронеж. И момчетата са средностатистически.\n- Най-"изкуственото" във филма е разклонението на сюжета, когато камерата фиксира второстепенните персонажи: уличните "Петровци", работягите по чистотата... Тоест човешкият фон на града.\n- Една от задачите ми беше във всички роли да използвам актьори от един театър (любимият ми) - студията на Пьотър Фоменко. Там играят най-киногеничните актьори.\n- Любопитно е по какъв начин вие изобщо подбирате актьорите - известен сте като "създател на звезди"?\n- Днес понятието "звезда" е твърде размито. Новите лица са кът. В "бандитските" сериали например играят едни и същи актьори. А виж, в театъра нещата се получават. Доста дълго избирам актьорите за централните персонажи. Например московчанката Ирина Пегова, изпълнителка на главната роля в "Разходка", успешно мина при мен проби за "Предчувствие за космос". За "Разходка" организирахме сериозен кастинг и за главната роля избрахме много добра актриса. Но вътрешният глас ми подсказваше, че не е това. Пегова трябваше да играе съвсем друга роля, в друго време - 1957. Но тя притежава невероятна енергетика, особено разбиране за актьорската професия... Три дни снимахме сцената с дъжда на Василиевския остров, там има страстен монолог, а дъждът се лее като из ведро. Нищо не излизаше. Пегова все повтаряше, че не чувства дъжда. Две поливателни машини я заливат от глава до пети, а тя не чувствала дъжда! Хубаво, запазих самообладание, не креснах. Просто машините станаха 4. И всичко си дойде на мястото. Та, две седмици преди снимки избрах Ира за "Разходка", макар да бях наясно, че външността й не е съвсем адекватна на нашите цели - прекалено ярко се отличава от тълпата. Съвсем не е средностатистическа.\n- Прилича на Роми Шнайдер...\n- Казах й го още на първата ни среща. Но тя е Роми Шнайдер с "руска душа". Когато стана ясно, че главните актьори са от един театър, реших да се огранича с "един източник". Полина Кутьопова във филма произнася три думи, Ксения - две. Тя току-що бе родила бебе и наехме специален автобус, за да може по време на почивките да отскача да кърми.\n- А другият "главен" във филма? Как точно стана - намерихте Евгений Гришковец за ролята или роля за Гришковец?\n- И с него стана като с Ира - първоначално бе планиран друг актьор. Заснехме целия филм, освен финала. И направихме 2 месеца престой. Направо не проумявахме как да приключи всичко това. Имахме куп варианти: от нелепи до прекалено сериозни. Решихме да не драматизираме. Нарочно не сложихме точка. Но обърнахте ли внимание на прехода от лента към "цифра"? Кадърът се разрушава. Това е изход и в обикновения живот, където е пълно с такива истории.\n- А Гришковец?\n- Докато мислехме финала, стана ясно, че за ролята на Сева не бива да вземаме известен актьор. Младежите бяха създали наистина "неактьорско" настроение... А Гришковец е "известен в тесни кръгове". Важно ми беше и какъв човек е в живота...\n- Героите ви са Одисеевци на Невския проспект. В смисъл, че Одисей със своите странствания при Омир обхваща достатъчно голяма част от Средиземноморието, а Улис на Джойс се задоволява само с Дъблин. При вас мащабът е още по-окрупнен, но намерението е същото - да се укрепите в пространството на родния град.\n- Да се укрепиш в пространството е въпрос на авторско самолюбие. Но тази история не е "петербургска". Тя може да се случи навсякъде. На Запад продължават да смятат Русия за "друга" страна, а ние заснехме напълно европейска история в Русия. Така че петербургският ландашфт все пак е важен.\nPremiere, бр. 44, 2003\nРазговаря Сергей Полотовски\nТрима по Невски проспект\nАлексей Учител е силен режисьор - досега това бе неоспорим факт, но само в тесен кръг. Той влезе в игралното кино от документалното твърде късно - точно когато то бе излязло от салоните. Затова "Мания за Жизел" и "Дневникът на жена му" - не без предизвикателство замислени и заснети версии за живота на великата балерина Спесивцева и на великия писател Бунин - видяха и обсъждаха с жар единствено кинокритиците. Но това може и да е за добро. Изтупал от себе си прахта на архивите, в "Разходка" Учител се разкрива като съвсем нов режисьор, снимащ в натура невинно и симпатично кино, което прилича на позабравената датска "Догма 95", но без предизвикателството. Трима млади (актьори от театъра на Фоменко) вървят, без да спират, по Петербург, който се готви за честването на своята 300-годишнина, и по тази причина разкошните старини са обрамчени с предпазни мрежи. По време на разходката героите се влюбват, скарват, ревнуват, цопват в какво ли не (девойката дори припада), после ги настига дъжд и се разделят навярно завинаги... Това става, когато изскача още един, недотам млад персонаж - с него идва и внезапната, дори отрезвяваща развръзка, от която следва, че девойката просто е баламосвала младежите. Обаче зад цялата тази лека и мила разходка из слънчевия, неочаквано свеж Питер дори на фона на скелетата, стои твърда режисьорска концепция. Две момчета и момиче крачат под зоркото око на движеща се подире им, едва ли не шпионираща ги камера, която спокойно можем да определим като петия персонаж във филма. Дали заради театралната им закалка или пък е замислено така, но героите общуват не само един с друг, а и с нея. Този ефект се превърна в препъникамъка на филма - именно заради него безогледно го хвалят или ругаят. Но независимо от критическите пристрастия, редовите зрители гледат "Разходка" с удоволствие. Дори чух как възрастен чичко разказваше филма с такъв хъс, сякаш е някакъв Индиана Джоунс. А това не се случва често.\nРазходка, 2003, Русия, 90 минути, режисьор - Алексей Учител, сценарий - Дуня Смирнова, оператор - Юрий Клименко, в ролите: Ирина Пегова, Павел Баршак, Евгений Циганов, Евгений Гришковец.\n"Разходка" на Алексей Учител разбуни руските критически духове още при появата си в конкурса на XXV Московски международен кинофестивал (вж. "Култура", бр. 28 от 2003). Едни го обявиха за безспорно събитие, други - за гола претенция. Докато не видим филма, ще има да се чудим на чия страна е истината. Засега е сигурно само, че "Разходка" е носител на Гран при, награда за режисура на Алексей Учител и награда за женска роля на Ирина Пегова от фестивала "Прозорец към Европа" ("Окно в Европу") във Виборг.


Exosphere 0 RZ e супер лек, трисезонен спален чувал с десен цип и е отлично решение за онези, които търсят оптимално съотношение топлина / тегло. Еластичните шевове на камерите го поддържат близо до тялото, като позволяват да се разширява с до 25% по ширина. Това предлага много свобода на движение и позволява на спалния чувал да се "затопли" бързо, заради малкия обем въздух вътре.\nExosphere 0 са супер леки, синтетични спални чували, които не съдържат PFC и са отлично решение за туристи, които търсят оптимално съотношение топлина / тегло. Еластичните шевове на камерите го поддържат близо до тялото, като позволяват да се разширява с до 25% по ширина. Това предлага много свобода на движение и позволява на спалния чувал да се затопли бързо, тъй като спалното отделение не трябва да загрява много въздух. 360-градусовият пълнеж гарантира, че можете да въртите и обръщате в съня си, без да се изстивате. Еднаквият пълнеж отгоре и отдолу ви гарантира 360-градусова топлина във всяка позиция. Новият функционален контур на качулката обгръща плътно главата. Повдигнатата, диагонално оформена част за краката идеално се адаптира към естествената поза на краката. Новите използвани материали осигуряват комфортно и безшумно спане. Обичайна дължина на този спален чувал (оптимален ръст на ползващия до 185 см), ляв и десен цип за съединяване. Температурен диапазон 5 до 0 градуса Целзий (комфорт и лимит съответно).\nВъзможност за съединяване. Exosphere 0 RZ е с десен цип.\nOrbit -5 SL LZ е трисезонен спален чувал на Deuter със синтетични...\nAstro PRO 1000 SL е много топъл пухен дамски спален чувал, гарантиращ...\nOrbit -5 LZ е трисезонен спален чувал на Deuter със синтетични...\nПухен спален чувал - Deuter - Astro PRO 400 SL\nAstro PRO 400 SL е дамски пухен спален чувал, гарантиращ пълноценен нощен сън...


Пролетното прочистване на организма на д-р Гайдурков\nПролетта е вече тук, като въпреки карантината, това е добър момент да си направим едно освежаващо пролетно прочистване. Но не на къщите си, макар и това да е препоръчително, а на организма си. В тази статия ще ви представим идеите на известния лекар д-р Георги Гайдурков по въпроса. Сигурни сме, че с неговите методи ще успеете да изкарате токсините от тялото и ще се заредите с енергия.\nД-р Гайдурков споделя, че неговата разтоварваща програма следва да се изпълнява две седмици. Той обаче добавя, че дори да го правим само три дни, пак ще има ползи за тялото ни.\nКакво включва програмата за пролетно прочистване на организма на д-р Гайдурков? Тя събира в себе си единствено и само сурови плодове и зеленчуци, ядки, смутита и фрешове. Лекарят е категоричен, че суровата храна алкализира и премахва киселинните отпадъци в тялото ни. Освен това, суровата храна ни помага в битката с целулита и има подмладяващи ползи за кожата.\nКиви е един от плодовете, които д-р Гайдурков специално препоръчва. Известният лекар уверява, че кивито помага много за прочистването на тялото. Той препоръчва да редуваме киви с други плодове като нар, ябълка, ананас, круши, грозде, ябълки и други цитруси по избор. Ако искате да разнообразявате храненията си, можете да си приготвяте домашни кремчета от банан или авокадо, съветва докторът. Той добавя, че е страхотна идея да започвате деня си с около 200 мл. изцеден фреш от грейпфрут, ананас, лимон, портокал или нар. А защо не и микс?\nФрешът от портокал е страхотен избор за начало на деня\nСтигаме и до зеленчуците. Д-р Гайдурков казва, че е задължително да консумираме зеленолистни зеленчуци. Освен това, той препоръчва и хапването на червено цвекло, моркови, целина, селъри, магданоз, рукола и домати. Много хора обичат да хапват зеленчуците си под формата на смути, което също е опция. В такъв случай можем да овкусим с мента, копър, босилек, джоджен, куркума и джинджифил. Д-р Гайдурков е голям фен и на магданоза, за който се знае, че съдържа големи количества витамин C.\nСамият д-р Гайдурков признава, че неговото любимо смути е със следните съставки: целина, чесън и лимон. Той препоръчва горещо и т.нар. фреш гаспачо, при който се слагат моркови, магданоз, домат, червено цвекло и смлени ядки.\nТой напомня, че докато правим неговото пролетно прочистване, не трябва да овкусяваме салатите си. Иначе казано, забравете за сол и мазнина, включително иначе полезния зехтин.\nЕтикети: д-р Гайдурковздравепрочистване


Позиция на БЛС по повод поредния случай на агресия срещу колегите ни от В.Търново. – Районна колегия на български лекарски съюз – Ямбол\nПозиция на БЛС по повод поредния случай на агресия срещу колегите ни от В.Търново.\nБългарски лекарски съюз остро осъжда поредния случай на агресия над медицински лица и изразява безпрекословната си подкрепа към лекарите и медицинските сестри от Специализираната белодробна болница „Д-р Трейман“ във Велико Търново, както и към всички медици, работещи в лечебното заведение.\nСлучилото се с лекарите и сестрите от Велико Търново е поредната\nпроява на осъдително и неприемливо отношение. Независимо от трудните условия на работа, в които са поставени всички заети в сектора, всяко едно медицинско лице е избрало професията за свое призвание. Категорично неприемливо е, този който се грижи за здравето на хората и се бори за спасяването на човешки живот, да става заложник на собственото си призвание.\nВажно е да бъде създаден работещ механизъм, който да защити лекарите на работното им място, за да може спокойно да изпълняват задълженията си.\nНеобходими са цялостни действия към превенция на агресията в лечебните заведения, защото там не е мястото за саморазправа и насилие.\nВсеки от нас трябва да осъзнае жертвогoтовността на представителите на медицинското съсловие и да уважава ежедневните грижи, които те полагат за пациентите, трудейки се неуморно и изпълнявайки задълженията си\nпрофесионално, дори и в трудните условия на работа, в които са\nпоставени. Важно е, чрез съвместни действия и единност, да създадем предпоставки за промяна на обществените нагласи в посока на уважение и възвръщане на доверието на хората към всички работещи в системата на здравеопазване.\nБЛС се присъединява към призива на управителя на специализираната болница д-р Стела Денчева и призовава за съпричастност към нападнатите колеги.\n← Пресклипинг на тема: „Здравеопазване” 09.09.2019


Вода, ток и газ нагоре от 1 юли - Последни Новини от DNES.BG\nВода, ток и газ нагоре от 1 юли\nНамаление се предвижда единствено за парното, съобщиха от ДКЕВР\n12 юни 2012 18:42, Александър Попов\nСпоред очакванията, токът ще поскъпне с 10%. Снимка: Булфото\nСлед проведените от Държавната комисия за енергийно и водно регулиране (ДКЕВР) обществени обсъждания за цените на енергоносителите от първи юли, от регулатора обявиха прогнозите за новите стойности, предаде БТА.\nПри тока се очаква около 10 на сто поскъпване, при водата – около 3%, минимално увеличение се очаква и на цените на природния газ. Единствено топлофикационните услуги ще поевтинеят.\nАко не бъде подписано договореното с Русия намаление на доставната цена на газа, синьото гориво ще поскъпне от 1 юли, но минимално, така че да не се отрази на цените на топлинната енергия, заяви пред журналисти председателят на ДКЕВР Ангел Семерджиев.\nГазът може и да не поскъпне с исканите 16%\n12 юни 2012 12:55\nНамалението на цените за клиентите на топлофикациите ще го има, независимо от цената на природния газ, заяви Семерджиев. По думите му обаче според възприетото вече от ДКЕВР правило, ако повишението на цената на природния газ е повече от 5 процента, то ще трябва да се отрази и в цените на парното, тоест намалението на цените може да бъде преизчислено и съответно да е по-малко.\nЗа очакваното увеличение на тока с около 10 на сто от 1 юли Семерджиев заяви, че не могат да бъдат намерени резерви то да бъде по-малко, тъй като върху него влияят множество фактори - добавката за зелена енергия, за енергията, закупувана от когенерациите, невъзвращаемите разходи на НЕК за присъединяване на централите ТЕЦ AES Гълъбово и ТЕЦ "Бобов дол", както и отчитането на разходи на централите за закупуване на квоти парникови газове от началото на следващата година.\nОт 1 юли софиянци ще плащат и по-скъпа вода. Общото повишение на ВиК услугата за битовите потребители ще бъде 2,86 процента при поискани от "Софийска вода" близо 12 процента повишение на цената. Няма да разрешим по-високо поскъпване от това, което предвижда работната група на ДКЕВР, заяви Семерджиев.\nОще по темата: водатокувеличениеПрироден газцениДКЕВР\nДа вземем да го плащаме тоя ток на жълти стотинки масово, няма да е лошо.\nЗаплатата на премиера трябвало да бъде като на европейските му колеги ?!!?!?!\nПИТАМ АЗ НА БАЗАТА НА КАКВО ИСКА ТОВА УВЕЛИЧЕНИЕ ?!?! Да е свършил нещо ?! Освен това, че за 3 години направи това, което турците не можаха за 500 години ....\nДнес рожден ден бил имал ВОЖДА-СЛЪНЦЕ ... пожеланието ми ще си го запазя за мен, че ако го напиша ще получа перманентен бан и доставчиците на интернет в България няма да искат да ме вържат...\nждяш преди 8 години\nКакви топлофикации ще е поевтинеят, В СОФИЯ ПАРНОТО ОТНОВО ПОСКЪПВА! *** ГАДНИ! И преди са били изеедници и крадци правителствата, ама НЕПРЕКЪСНАТО нагло увеличение НА ВСИЧКИ, ЛОБИСТКИ ЗАКОНИ, и всичкото това на мазни лозунги и празни обещания, Е НЕ Е ИМАЛО! А това че имата наглостта да си увеличават и двойно заплатите е думи нямаам!\nДОЛНИ ГЕРБЕРСКИ Б*КЛУЦИ. ИЗМЕННИЦИ. КРАДЛИВИ НЕЩАСТНИЦИ !!!! САМО ЗА СВЕЩИ ДА СИ ХАРЧИТЕ ПАРИТЕ, КОИТО ОКРАДОХТЕ ОТ НАРОДА.\nВсичко се вдига ама запалтите кога ще ги вдигнат,омръзнани да мизерстваме както каза голямата глава Бойко БОРИСОВ САМО С КАРТОФИ НЕ СЕ ЖИВЕЕЕЕЕ БЕ,да си ги яде той.\nНапишете в гугъл "зелена енергия Цветелина Бориславова " и ще видите кого обслужва ДКВР\nЩе вдигнат цената на тока от зелената енергия,вижте кой произвежда зелена енергия в България-приятелите олигарси на Бойко Борисов, в т.ч. и Цветелина Бориславова.\nБългарина може за се дои без да мрънка.\nБългарина е егати скота прост :))) Друга нация, щеше да скочи и да ги е пребила с камъни...\nЗа тока специално благодарете на Кунева!\nПрез 2007г.точно тя като външен министър при управлението на СЪСЕЛА, подписа този договор за зелена енергия,заради която сега се вдига цената.\nАма кой ти помни!?По лесно е да кажем,че Герб са виновни!\nтиквооооо,6 бона ще ти стигнат ли ако искаш пиши 12 няма проблем то и без туй малко ви остава да сте на власт\nБоко и компания,продължават започнатото от Луканов разрушение на България. Все служим на някой - Русия или САЩ - без господар не можем.Той Господ забавя, ама не забравя. На пук на всичко ще оцелеем. " Накрая първите ще станат последни, а последните първи... " _ Исус от Назаред\nДКЕВР - Дива Корупция ЕВропейски Рекет! Абсолютно бутафорна комисия, която не функционира, тя си е мъртвородена де, а и ония небръснат като го видя и колики получавам...давайте , давайте господа управляващи и за Вас ще спретнем една '97-ма\nПланът Ран-ът в действие. Всички правителства от 22 години на сам предават България . Обаче ние си траем. Страх ли ни е или вече сме наистина безсилни? Нали това целят да останем 4 милиона и да настанят в България пенсионерите и *** от Европа. Обаче ние си траем. На какво се надяваме не знам.Няма такова племе никъде по света. По- големи мазохисти от нас няма. Ако има една партия дето наистина да работи за интересите на България, само една такава да има ще сме много много по- добре, но няма\n"Вода, ток и газ нагоре от 1 юли"\nМачкай Боко! преди 8 години\nА така мачкай пенсионерите, бизнеса, работещите, майките, образованието, културата, науката, здравеопазването, спорта, армията, полицията, смачкай ги всички! Всеки, който не е от ГЕРБ е *** и трябва да бъде смачкан! Една партия, една държава, един вожд, един масажист на ушите!\nЗя 23 години не помня нещо да се е намалило освен живота и населението на България\nЧестито на всички ! преди 8 години\nХайде да са ви честити новите цени на тока, газа и водата, а защо не и на горивата ? На свинаря от с. Хераково му се е преискало по висока заплата. Сякаш останалите 7 млн. не искат по високи заплати и пенсии. Признавам, че през 2009-та гласувах за пазача на бай Миле и на Маргините. Да ме прощава генерала-свинар, но това повече няма да ми се случи. Вече ми омръзна да гледам как един Льольо се таралянка по телевизиите с едната ръка в джоба , а в другата с ножица, до като останалите мизеруват.\nКато дойде на власт, какъв лай беше вдигнал- тези от енергийни дружества се оляха, ще има солени глоби, цените ще тръгнат надолу- как има още овце, където му вярват- главата не ми го побира?!\nНагоре и нагоре. преди 8 години\nА вие хорица неразбрахте ли че 2 (ДВА ) пъти в годината се УВЕЛИЧАВА цената на тока,водата и парното ,а горивата ежегодно нагоре. Погледнете си бележките за платени сметки от минали години и ще ви се изясни всичко.Разбира се тъй като това се калкулира от търговците съответно и цените скачат, но заплатите си боксуват на едно и също ниво вече 4 години дори в повечето сектори намаляват а робията се увеличава.БОЖЕ ПАЗИ БЪЛГАРИЯ.


Допълнителни доходи с Efbet | Топ 100 Новини Варна\nЛятото чука на вратата и е време да помислим за нов гардероб, почивка и летни емоции. Дали обаче можем да си го позволим с мижавата заплата, която получаваме. Търсенето и намирането на допълнителни доходи не винаги среща одобрение от наша страна така, че ако не искате да полагате допълнителен физически труд, но пък се нуждаете от пари днес ще ви запознаем с една световно известна компания, която де допринесе за положителни емоции и набъбване на банковата сметка. Как ще реагирате, ако ви кажем, че лесно можете да се справите с безпаричието ако успеете да реализирате печалба от онлайн залози? Свързването на хазарта с печелено на пари винаги води със себе си и известна доза риск, но ето, че отново култовата реплика на Христо Стоичков изплува в съзнанието ми „Който играе печели, който не играе не печели!“. Разбира се, има и други подобни, които също се отнасят до това, че ако няма доза риск то трудно бихте постигнали желаната финансова независимост. Efbet е първия български лицензиран оператор, който може да ви подаде ръка и да подпомогне реализирането ви на доста добри печалби. Ако се чудите как да стане – това, което трябва да направите е да продължите с четенето.\nEfbet предлага хазартни игри не само във физическите казина, а също така и в онлайн платформата си. Така например при условие, че нямате в близост казино, а искате за заложите на някое спортно събитие е най-добре да си направите регистрация в сайта на Ефбет и да започнете с ефективното забогатяване. Самото създаване на профил, акаунт или регистрация е максимално улеснено действие, което на практика ви позволява да имате достъп 24 часа до всички предлагани в сайта игри, независимо дали касаят спорт или други казино атракции като ролетка, покер и т.нат.\nПри извършването на регистрация и попълването на формата е приоритетно да внимавате с данните, които въвеждате. Тъй като създавате нов акаунт и се нуждаете от коректен профил, реален на който да се изплащат печалбите, то наистина не бива да се допускат груби грешки. За да се възползвате от предложенията на Ефбет за промо и бонус кодове другата ви опция е да попълнете в полето промо код, който ще ви даде шанс да получите до 100 лева допълнително към вашата сметка. Само трябва да знаете как да го направите чрез изчитане на условията по тази оферта. Efbet е вашето място за забавление и възможност за реализиране на добри доходи. Играйте разумно и с мярка.\nДруги Новини онлайн залагания\n← Защо е толкова важно да си купим мебели с високо качество?\nОзначава ли, че евтиният матрак е некачествен? →


Бърз достъп до лентата с инструменти в Excel, лента с инструменти в ексел\nПродължавайте да четете, за да разберете как да върнете лентата с бързи бутони в Еxcel. Тест - първи стъпки с компютъра.\nВ този момент от контекстното меню изберете елемента персонализиране , за да отворите панела Персонализирайте Firefox , Плъзнете бутоните, които отговарят на нужните функции на Firefox, в лентата с инструменти, до избраната от вас позиция. Персонализиране на лентата с инструменти за бърз достъп. Разширете уменията си в Office. Водещи символи, номера и списъци. Интернет услуги. Щракнете върху Преименуване и след това в списъка Символ щракнете върху някоя икона.\nЕдиници за измерване. Досега беше практично, когато изберете още или натиснете клавиша ALT, когато се използваха предишни версии на операционната система Microso. Носители на информация. Изходни устройства. Автоматично скриване на лентата скрива лентата за най-добрия изглед на вашия документ и показва само лентата! Електронна поща.\nТези команди са групирани според тяхната функция - например клипборда група, която включва команди за рязане, копиране и поставяне и Font група, която включва текущия шрифт, размер на шрифта, удебелен шрифт, курсив и команди за подчертаване. Запознаване с Windows Explorer. Сега щракнете с десния бутон върху него и от контекстното меню изберете елемента Настройки на лентата на задачите , за да стигнете до панела Настройки на Windows.\nЗащо виждам зелено кълбо? Например за Лента на менюто и Лента за отметки неговият дисплей е деактивиран, както и много други бутони, които се отнасят за полезни навигационни функции. Как да форматирате USB памет с Mac. Правила за набор на текст.\nФорматиране на текст. Запознаване с основния екран на Microsoft Windows. Режими на работа.\nМожете също да персонализирате лентата с инструменти, като щракнете с десния бутон върху всеки елемент от горната лента. Системен и приложен софтуер. Искате ли да знаете ръководствата, които направих за стария роден браузър на Windows!\nОтваряне на документ. Вашият имейл адрес няма да бъде публикуван.\nКликването върху команда на лентата може да доведе до допълнителни опции, съдържащи се в контекстно меню или диалогов прозорец, които се отнасят конкретно до избраната команда. Настройки на Windows Explorer. След избора на тази опция ще се отвори нов прозорец с един огромен списък с команди, които ще ни помогнат да улесним работата си. Използване на любими интернет страници.\nЧестито четене. Ако искате да научите повече за AutoCAD или алтернативен софтуер, показана на изображението по-горе, препоръчвам ви да прочетете моето ръководство за технически лента с инструменти в ексел за рисуване. Превключване между няколко прозореца. В горния десен ъгъл изберете иконата с опции за Показване на лентата.\nКак да използваме Pathfinder инструмента в Illustrator.\nВашият имейл адрес няма да бъде публикуван. Друга обратна връзка? Работен екран на Microsoft Word.\nПолучавайте първи новите функции, лента с инструменти в ексел. В този момент от контекстното меню изберете елемента персонализиранев лентата с инструменти, можете да прочетете ръководството ми за това как да използвате Word, намерени в по-ранните версии на Excel, който ви помага да намирате бързо командите за изпълнение на различни задачи?\nВъвеждане и форматиране на данни. Начална страница. Ако не знаете всички функции на тази програма на Microsoft? Лентата замества менютата и лентите с инструменти! Лентата е набор от ленти с инструменти в горния край на прозореца в програмите на Office.\nОсновни елементи в прозорците. Нуждаете се от още помощ? С възможността да импортирате персонализацията можете да запазите облика на програмите на Microsoft Office еднакъв с този на вашите колеги или между различни компютри.\nЗа да поставите разделителя там, че ще бъде полезно да ви свържем с един от нашите агенти по поддръжката на Office, имате възможността да започнете безплатно обучение по Excel и да гледате първите два модула от курса лента с инструменти в ексел рамките на 30 дни без да дължите такса. Разбира се, щракнете върху стрелката Премести нагоре или Премести надолу?\nУкрасяване на документи с фонове и граници 7.\nЩеню 20.11.2020 в 16:21 Отговор\nАко не можете да видите картите, можете да щракнете върху иконата с символ на квадрат със стрелка вътре , което ще намерите горе вдясно, след което натиснете елемента Показване на раздели и команди на кутията, която се отваря.\nживен 21.11.2020 в 01:42 Отговор\nКак се играе Tetris Това може да бъде доста дразнещо и да ни забави работата, но има начин да се справим с проблема.\nСветослава 21.11.2020 в 22:11 Отговор\nЗареждане, запазване и затваряне на текстов редактор.


25 години след откриването си, мумия още крие неразгадани тайни | Блогът на Мартин\nПреди 25 години на 19 септември 1991 година по време на експедиция в граничната област между Австрия и Германия, група учени от Нюрнберг открили мумия, която скоро била наречена Йотци. Четвърт век по-късно тя все още крие неразгадани тайни. Вкамененият мъж от ледниците на Южен Тирол беше поставен в специална камера в местния археологически музей.\n„Става дума за една от най-старите мумии въобще, в чиито клетки все още е запазена някаква влага”, казва шефката на южнотиролския музей Ангелика Флекингер. За да се направи по-прецизна оценка обаче е необходимо да се проведат още изследвания с по-модерни методи и апаратура. „Ние намерихме не само мумията, но и нейните дрехи и оръжията. Това е находка, която няма аналог в света”, продължава тя.\nЙотци е живял в ранната каменна епоха преди около 5 300 години. Бил е около 1,60 метра висок и е починал на 45 годишна възраст убит от стрела. Обстоятелствата около смъртта му за сега остават загадка за учените. Въпреки това благодарение използването на нови методи, те научават все по-нови неща за нея.\n„Можем детайлно да анализираме различни детайли, като можем да определим не само с какво се е хранил- месо или растения, но и какви бактерии е носел”, казва Алберт Цинк от специализирания институт EURAC. Това е така наречената микробиология, с помощта на която може да се определи при какви условия е живял човекът в онези древни времена. За разгадаване на останалите тайни, които носи Йотци учените могат да бъдат подпомогнати от климатичните промени, тъй като с топенето на глетчерите нарастват надеждите за откриването на още ледени мумии.\nКатегории МиналоМетки Австрия, мумия, открития, Тирол


Салата с маринован патладжан и краставички | Рецепта от Веселият Готвач\n1 бр. голям патладжан или тиквички (500 г)\n1 бр. голям морков (150 г)\nПатладжанът, морковът и чесънът се обелват и нарязват на малки парченца. Оцетът, олиото, захарта, солта и 6 с.л. вода се кипват. Към врящата марината се прибавят зеленчуците и се варят до готовност. Поръсват се с нарязан магданоз и се оставят да изстинат. В салатиера се изсипват, като около тях се нареждат нарязани кисели краставички.\nСъщият вариант салата може да се направи като патладжана се замени с тиквичка.\nРецептата е добавена от eledra на 11 Май 2009 г.\nСалати без месо ⋅ Салати с патладжани ⋅ Салати с тиквички ⋅ Салати с моркови ⋅ Българска кухня


ИНФОРМАЦИОННА СЕСИЯ ЗА ЕВРОПЕЙСКАТА ПРОГРАМА COST\nИнформационна сесия за COST\nНачало » Наука » Архив » Архив "Новини и събития" » Информационна сесия за COST\nНа 27 септември 2017 г. в Аулата на Софийския университет „Св. Климент Охридски“ от 9:30 ч. до 11:45 ч. ще се проведе информационна сесия по Програмата за европейско сътрудничество в науката и технологиите (COST). Сесията цели повишаване на информираността относно възможностите, предоставяни от COST, както и повишаване на участието на българските учени в акциите му. Събитието е насочено към широк кръг от учени и изследователи, както и ръководители на проекти, ръководители на катедри, млади учени, представители на МСП и др.\nУчастие ще вземат трима служители на COST, вкл. директорът Dr. Ronal de Bruin. От българска страна ще участват, както учени с богат опит в акциите на COST, така и националният координатор по COST, които ще представят добрите практики, правилата и процедурите за участие.\nСлед приключването на информационната сесия се предвижда също представител на Генерална дирекция „Научни изследвания и иновации“ на Европейската комисия ще изнесе кратка презентация, в която ще бъдат представени редица европейски научноизследователски програми.


Съсипан е: Иво Сиромахов на колене пред Зорница!\nОт Силвия Борисова - 23.03.2014\nИво Сиромахов не спира да умолява съпругата си Зорница!\nСценаристът и автор на книги Иво Сиромахов е тотално съсипан, разказват хора от екипа на “Шоуто на Слави”. Вечната му усмивка вече се вижда все по-рядко и е на път да изчезне съвсем заради проблемите в брака му и заплахата за развод на жена му Зорница.\nЯсно е, че Зорница напусна Иво Сиромахов преди близо месец, а към момента живее в голям апартамент в София. Иво Сиромахов пък обитава голямо жилище за над 200 000 евро в затворения комплекс на име “Делта хилс”. Откакто е сам обаче, той започнал да пие много и буквално се съсипвал.\nИво Сиромахов ще направи всичко, за да задържи Зорница\n“Не можем да го познаем, той винаги изглежда махмурлия, лицето му е повехнало и често мирише на бъчва. Иво винаги е пиел, още от училище, но в момента прекалява. Слави Трифонов редовно му говори, защото се опасява, че това ще се отрази на работата му и ще го съсипе тотално. А той не ще да чуе и само за Зорница говори”, разказват близки до Иво Сиромахов източници.\nИво Сиромахов и Зорница имали пререкания от доста време като най-големите им проблеми били заради слабостта на Иво към чашката. Те често се карали за политика, защото имали различни ценности и мнения по случая, а Зорница се дразнела много на непрекъснатото заяждане на Иво Сиромахов с Бойко Борисов.\nСлед като видяла, че споровете им няма да утихнат, Зорница се махнала от къщата и заявила на Иво Сиромахов, че ще подаде молба за развод. Той обаче буквално й паднал на колене, молейки да размисли и да не стават за смях на дърти години.\n“Иво я обича, ще направи всичко, за да си я върне. А и знае, че не е човек, който може да живее сам”, разказват приятели на Иво Сиромахов.\nЕтикети: #new #автор #апартамент #жилище #иво сиромахов #развод #слави трифонов #София #сценарист #шоуто на слави\nПредишна публикация Емил Каменов от “Къртицата” се оказа абсолютен лъжец\nСледваща публикация Николета отново отврати с високото си самочувствие


Ред Бул все още е британски тим - bTV Новините\nРед Бул все още е британски тим\nПреди два дни стана ясно, че в комисията на Формула 1 през 2008 година ще има представители на отборите разделени по географски принцип\nПубликувано в 18:36 ч. 02.06.2006 г.\nПреди два дни стана ясно, че в комисията на Формула 1 през 2008 година ще има представители на отборите разделени по географски принцип. Тимът на Ред Бул получи австрийската квота, но днес медиите на Острова събщават, че екипът на Дитрих Матешиц все още се състезава в Гран при под британски флаг и няма австрийски лиценз от местната федерация. Както е известно, за представител на Великобритания бе избран отборът на Уилямс, а на Япония Хонда. Така Макларън и Тойота загубиха правото да гласуват и да решават спорните въпроси в първенството след 2008 година. Останалите отбори, които ще имат тази привилегия са Рено (Франция), Ферари (Италия) и БМВ-Заубер(Германия).\n“Към този момент се състезаваме във Формула 1 с помощта на британския лиценз на Ягуар и Стюърт”, заяви собсвеникът на тима Дитрих Матешиц. “Преди известно време подадохме документи за австрийски лиценз. Много скоро ще бъдем австрийски тим. Искам да чуя химна на моята родина ако спечелим някое състезание”, допълни той.


Дерменджиев: Показваме на терена, че не разчитаме на странични фактори - БГ Футбол - А група - Gong.bg\nДерменджиев: Показваме на терена, че не разчитаме на странични фактори\n11 март 2016, 15:17\n“Тренираме нормално. Нямаме проблеми. Славия е един отбор, който направи селекция, има нов треньор, който има много добра визитка и иска да изгради от Славия силен и конкурентоспособен тим. Нас ни нача мач, който трябва да изиграем на високо ниво, за да го спечелим“, заяви старши треньорът на Лудогорец Георги Дерменджиев преди двубоя със Славия от 25-я кръг на А група в събота от 16.30 часа. Двубоя можете да следите в Gong.bg, както и да гледате в Gong Play и по Diema Sport, също така можете да го слушате по Дарик радио.\n- Лудогорец е в серия от добри игри и победи. Това плюс ли е за вас?\n- Разбира се. Ние имаме програма максимум, изпълнена до момента. Искаме да печелим всички мачове, които играем. Такава е нагласата ни.\n- Комфортната преднина пред Левски, която имате, може ли да изиграе лоша шега с мотивацията на момчетата?\n- Това е така. Винаги, когато има една преднина, има момент на недобра концентрация, но ние работим с футболистите и аз вече трябва да го повтарям много пъти, че ние броим точките по друг начин.\n- Треньорът на Славия Тарханов каза, че в България се играе бавен футбол. Споделяте ли такова мнение? Очаквате ли Славия да ви изненада с бърз футбол?\n- Това е правилно, което той е казал и е точно така. В България се играе бавно, малко е мудно. Игровото време е по-малко, има много разправии. Не вярвам Славия да ни изненада с някакъв бърз футбол. Той просто констатира една истина.\n- Марселиньо е един изключително добър футболист, който много помага на Лудогорец за неговата класа. Аз изключително много се радвам, че той ще има възможност да играе за България. С неговото присъствие, освен да помогне, защото той е и ного голям професионалист, може да даде пример с поведението си извън терена и когато играе. Ще видите, че ще има много сериозна разлика в играта на националния отбор с неговото присъствие.\n- Победихте категорично Пирин в последния кръг, но треньорът на отбора Наджи Шенсой отправи критики към съдийството. Омаловажава ли се работата ви?\n- Изобщо не обръщам внимание на това. Те са плод на емоции. Негово мнение си е. Аз лично харесвам Пирин като отбор. Харесвам Благоевград като място, което винаги е давало много добри футболисти на България в минало време и в момента също. Това си е мнение на треньора. След мача с Пирин казах, че Шенсой може да мотивира добре футболистите си, да ги настройва за определен мач. Но ние като професионалисти добре трябва да си мерим думите и това, което искаме да кажем.\n- Лудогорец не разчита на странични фактори за победата на терена, нали така?\n- Колкото и да е провокативно, мисля, че това Лудогорец го показва с играта си, а който иска по някакъв начин да го омаловажи, си остава за него.\n- Зимата търсихте класен централен защитник. Иван Иванов беше ли опция за тази позиция?\n- Не. Иван е добър футболист. Той има и за националния отбор. Получи обаче доста контузии. Състоянието му сега не е това, което беше. Пожелавам му да навлезе по-бързо в добра форма, за да играе отново за националния отбор.\n- Това са административни неща, нека си ги решават така, както намерят за добре, но трябва да се мисли за бъдещето на българския футбол.\n- Какъв е оптималният брой на отборите в А група?\n- Пак ще го повторя, за мен най-добрият вариант е този, който беше досега - А група с 10 отбора. Необходимо е няколко от тях да подобрят състоянието на базата си. Да имат добри терени. Да имат осветление. Не са свикнали отборите още да играят четири завъртания, което е добре. Мотивацията за всеки мач трябва да бъде много голяма. Мисля, че това е форматът за българския футбол за момента. Не трява да има такава голяма разлика в отборите, както беше досега. Конкуренцията тук е много голя. Отбоите се опитват и имат възможностите да направят селекция Виждате в Пловдив нещата и в двата отбора се подобряват. Берое, Черно море, Славия, всички отбори са конкурентоспособни. Така може да се вдигне нивото на бългаския футбол. Няма полза да има слаби отбори, които да влязат една година, а на следващата да изпаднат с огромна разлика, но това са административни неща.\nВенци Стефанов при отбора преди гостуването на Лудогорец\n10 март 2016, 12:31\nДерменджиев: Не влязохме добре в мача\n5 март 2016, 18:44


Над 15 съоръжения от бетон и стомана ще има по новата жп линия | Sakarnews – последни новини, анализи, коментари от Хасково, Хасковска област и Югоизточна България\nНад 15 съоръжения от бетон и стомана ще има по новата жп линия\nОт Иван Атанасов април 10, 2007 16:04\nНа Игнажден благодетели влезнаха в дома на хора в нужда 0 21.дек.\nПри изграждането на скоростно жп трасе край Харманли ще се изградят 15 нови съоръжения от бетон и стомана. Най-голяма концентрация на такива в един участък ще има на изхода за Тополовград. Тук ще се изградят един мост и три надлеза. През миналата година на тези терени се правиха спасителни археологически разкопки.\nПървият надлез ще е над пътя за гробищния парк. Вторият ще бъде над автомагистрала ,,Марица“, последният – над пътя водещ към моста на река Марица.\nПри влизане в района на Харманли откъм Пловдив, железния път минава с мост над река ,,Олу дере“, близо до сега съществуващия ,,Тухларски мост“. От двете страни на новото съоръжение ще има пътища, е записано в обяснителната записка. По нататък е обяснено, че в правата отсечка при влизането в Харманли откъм Пловдив ще се изгради нова гара. Съществуващата жп линия се запазва за обслужване на града. Ще остане и старата гара. Проектът за новата ж п линия е изработен от професор архитект Иван Никифоров – доктор на арх. науки през 2003 година.\nТрасето на новата жп линия е ситуирано северно от град Харманли, на границата между съществуващата слабо застроена промишлена зона и земеделски земи. Това налага изменения на Подробния устройствен план (ПУП) на града. В Харманли ще бъдат засегнати над три квартала. В началото на миналия месец във всички общини, през които ще минава новото трасе, получиха писма от Димитър Гайдаров от Централното управление на БДЖ. В него кметовете се молят да предприемат процедура по одобрение на Подробните устройствени планове на тези общини. В него се уведомява, че на 21 октомври 2005 година се е състоял Национален експертен съвет. Той е издал протокол, подписан от министъра на МРРБ, с който се изменя предназначението на тези земи. На свое заседание на 21 февруари ОбС Харманли прие измененията на ПУП.\nПървоначално проектът ,,Реконструкция и електрификация на железопътната линия Пловдив – Свиленград – турска/гръцка граница и оптимизиране на трасето за скорост 160 км/ч.“ бе предвиден да се изпълни на една фаза. Но още при подготовката на проекта стана ясно колко трудно той може да бъде изпълнен по този начин. Затова беше разделен на две, плюс трета част, в която се обединиха дейностите по системите за управление. На 15 юни 2005 бе подписан договора за проектиране и строителство на железопътния път и електрификацията на участъка Крумово – Първомай. Гръцката компания ТЕRNA A.S. беше избрана за изпълнител на проектирането и строителството. Това бе първата фаза на проекта.\nТъргът за втората фаза на проекта беше обявен в края на 2006 г. Той е за строителство на железен път и електрификация на фаза 2 от Първомай – Свиленград – турска/гръцка граница с референтен № EuropeAid/123600/D/WKS/BG, като дължината на участъка е 114 км. Срокът за подаване на оферти изтича на 25 април 2007 г.\nЗаради забавяне на изпълнението на този проект крайният срок за получаване на траншове по заема от Европейската инвестиционна банка (ЕИБ) е удължен до 30 юни 2010 г. Общата стойност на железопътната линия Пловдив – Свиленград – гръцка/турска граница и оптимизиране на трасето за движение със скорост 160 км/ч. е 150 млн. евро.\nИнж. Т. Тончев началник ,,ТУиС” в общината: ,,Ще има шумопоглъщащи стени”\nГосподин Тончев, приключихте ли с административните процедури по изграждането на новата линия?\nСъс свое решение Общински съвет Харманли прие промяната на Подробния устройствен план в урбанизирана територия на Харманли. За село Бисер това стана със заповед на кмета. Решението на ОбС вече е изпратено за обнародване в Държавен вестник.След неговото обнародване започва де тече срокът за обжалване. След този срок се изпраща в Националната железопътна инфраструктура кам Министерството на регионалното развитие и благоустройството. С това започва и процедурата по отчуждаването на земите, по които минава сервитута на линията. Това ще стане от фирма, избрана чрез конкурс. Тя ще направи оценката на земите .\nИзцяло на ново място ли ще се изгражда скоростното трасе?\nНяма да се изгражда изцяло нова линия. В определени участъци сервитута на старата и новата ж п линии се сливат. Сега съществуващия железен път от старото трасе изцяло ще се замени с нов. В първоначален проект бе предвидено изграждане на шумопъглъщащи стени в чертите на града.\nПървоначално в ПУП-а за одобрения се предвиждаше да има и една спирка, на старата линия, която да я обслужва освен сегашната гара. Тя ще бъде построена между бензиностанцията на ,,Петрол“, СБА и сградата на бившата ,,Сердика“.\nЕтикети: жп линиясъоръженияТерна


Дешифриране на анализа на липидния спектър в кръвта - Аритмия August\nЛипидографски и липиден кръвен спектър - анализ на транскрипция\nДанните показват риска от сърдечно-съдови заболявания.\nТе са лесни за приготвяне у дома. Във всеки случай, преди да се лекувате с това или друго лекарство, е необходимо да се консултирате с Вашия лекар в клиника или частен медицински център.\nАко метаболизмът на холестерола е нарушен, е показано използването на средства за защита, съдържащи корена на елените, глухарче и репей. Същият ефект ще бъде постигнат, когато се вземат средства на базата на стъблата и листата от овес и коприва. При редовната им употреба нивото на „лошия” холестерол в кръвта ще намалее.\nРезултатите от кръвните изследвания, проведени на тези, които са приемали билкови добавки в хода на курса, показват, че пациентите са имали подобрени нива на холестерол. И на техните липидограми може да се види, че рискът от атеросклероза в тях намалява.\nТози индикатор е изходен при оценката на липидния метаболизъм и, в допълнение към липидограмата, също се проверява по време на рутинен биохимичен кръвен тест. Общият холестерол или холестерол (X) е компонент, който е част от клетъчната мембрана и е отговорен за неговите структурни, якостни свойства.\nзатлъстяване, причинено от ниска подвижност, липса на физическо натоварване;\nСпешността на този проблем не губи стойността си сред хората, които водят заседнал начин на живот, са с наднормено тегло и недохранени. Растежът на холестерола се насърчава от продукти, съдържащи големи количества животински мазнини. Тези продукти включват: яйчен жълтък, масло, маргарин, майонеза, свинска мас, колбаси, карантии - черен дроб, мозък, бъбреци. Тютюнопушенето и пиенето на алкохол също оказват неблагоприятно въздействие върху структурата на съдовите стени, като ги изтъняват и допринасят за образуването на атеросклеротични отлагания.\nОсновната препоръка на лекарите е намаляване на количеството наситени мазнини в храната и увеличаване на съдържащите се в тях разтворими фибри и полиненаситени мастни киселини. Пълнозърнестите продукти, зеленчуците и плодовете са богати на фибри. Ежедневната им употреба ще допринесе за отстраняването на излишния холестерол от организма.\nИ също така изисква контрол върху съдържанието на мазнини на консумираните млечни продукти, опитайте се да го направите не повече от 1-2%, а още по-добре отидете на нискомаслени продукти.\nЖивотът и здравето на човека до голяма степен зависят от нормалното функциониране на сърцето му. Той изпомпва кръвта през кръвоносните съдове на тялото, поддържайки жизнеспособността на всички органи и тъкани.


Happy Glass Puzzles 2 - Играйте Безплатно онлайн Логически Игри в Igrifree.com\nВ Happy Glass Puzzles 2 се подгответе да тествате способностите си чрез различни нива и режими. Чашата с радостно лице се върна и държи да играе с вас. Бихте ли могли да го поддържате оптимистично, като завършите различни дестинации?\nВ тази игра има много работа! Играта подчертава 3 отличителни режима на игра с множество нива, така че по-добре да започнете в този момент. Основният режим има примерното текущо взаимодействие, с което сте запознати от различни заглавия в аранжимента. Вашата цел тук е да напълните чашата с вода до ръба, като контролирате напредъка на водата. Използвайте мишката, за да привлечете линии, за да накарате водата да пристигне в чашата. В случай, че стъклото падне или не можете да го долеете до линията, вие губите. Следващият режим е малко сериозно тестване. Опитвате се да елиминирате елементите отдолу под стъклото, без да го карате да пада, чрез потупване по тях. Бъдете предпазливи! Трябва да сте сигурни, че стъклото остава регулирано! В последния режим се опитвате да обърнете стъклото в обективното положение. Просто щракнете и плъзнете курсора, за да го направите. Вие набавяте монети с всяко ниво, което завършите. Можете да ги похарчите, за да промените атмосферата на чашата си и сянката на водата.


ДИМИТРОВГРАД ТАНЦУВА ЗА РЕКОРД НА ГИНЕС\nНачало Новини ДИМИТРОВГРАД ТАНЦУВА ЗА РЕКОРД НА ГИНЕС\nОпит да подобри рекорд на Гинес ще направи Димитровград, свързан с най-голям едновременен танц. В инициативата се включват поредица европейски държави, в които танците ще бъдат осъществявани по едно и също време, съобразявайки се с часовата разлика.\nДимитровград е единственият представител на България, съобщи Антоанета Шаркова от Общината. До този момент са се записали 100 човека. Чакат се още участници от региона. Събитието ще се проведе на 22 май, от 12:00 часа, в началото на парк „Марица“. Два часа по-рано започва записването, като това могат да направят и професионалисти, и аматьори.Седмица по-рано, на 15 май, от 18:00 часа, ще се състои генерална репетиция.\nХореографията за всички е една. Музиката ще се излъчва пряко от сателит, по едно и също време. Ще изпълним няколко валса на Йохан Щраус. Танцьорите ще бъдат облечени в синьо и жълто – цветовете на Европейския съюз, коментира ръководителят на „Галаксико“ Тихомир Митев.\nПредишна статияВОЙНАТА НА ПЪТЯ ПРОДЪЛЖАВА\nСледваща статияЧЕТИРИ ТОНА БИБЛИИ И ЛИТЕРАТУРА ДАРИ ФОНДАЦИЯ


Защо чета книги? - Чорба от греховете на dzver\nКогато бях малък, беше време на страшна тъпотия, в което скуката беше основен проблем. Чатът беше на живо, на игрището. По двата канала на телевизията даваха само 3-4 часа програма, която не ставаше за гледане. Вероятно има няколко гениални филма с Парцалев и други родни класици, но киното в България в моите очи се свеждаше до руска колониална пропаганда, Луи дьо Финес и 2 екшъна в новогодишната нощ. Смъртта на Луи дьо Финес беше моя лична трагедия.\nТа, книгите бяха Интернета на моето детство.\nЧаках да излезе Дъга с месеци, пестях за Пиф. Карл Май го четях бавно, с лимит от 60 страници на ден, за да свърши за повече дни. Препрочитах десетки пъти най-хубавите книги и можех да ги декламирам. Запълвах дупките между тези забавления с каквото-има-в-библиотеката, от където майка ми носеше тежки торби с книги.\nКолкото и да е немислимо за по-младите от вас, нямаше никаква връзка между търсенето и предлагането. В книжарниците имаше т.нар. “сив поток” – книги на подставени фалшиви български писатели и разни вносни пролетарии, издавани за да бъдат после претопени като вторични суровини. Дъга свършваше за няколко дни и нямаше допечатки. Откриването на новия Карл Май беше истинско предизвикателство, а и не е като да разполагах с голям бюджет.\nВече не чета толкова, но навикът си стои. Книгите искат свободно време и сърце. Компютрите също. Двете неща са почти несъвместими. При мен едва се получава, но се получава. Goodreads и блоговете донякъде ме върнаха в четенето, защото започнах да си купувам разни странни книги с препоръки и почти винаги съм доволен от прочетеното.\nПубликувано в: Uncategorized 13 коментара\tRSS 2.0\n13 коментара на “Защо чета книги?”\nТочка on September 12th, 2010 21:29\nНетът и многото, пълни с безмислици ТВ канали “изядоха” живия контакт, истинските игри, жаждата за четене.\nМоже би сега на много хора им звучи смешно и безумно да се редиш на опашки или да търсиш връзки в книжарниците, за да си купиш свястна книга. Или да чакаш с нетърпение щастливецът в компанията да я прочете и да я пусне да обикаля от ръка на ръка.\nhelen on September 13th, 2010 11:02\nУжасно много книги съм изчела като малка и не толкова малка – добре, че вкъщи методично се прибавяше към библиотеката. И пак любимите книги съм ги чела и препрочитала много пъти. А баща ми разказва как навремето се е налагало човек да се реди на опашка за хубава книга и с нея задължително да купи и някакъв пропаганден боклук.\nВ последната една година благодарение на факта, че пътувам с метро около 10на минути и после чакам още толкова да дойде автобусът на спирката, намерих пак много време за четене. Мога да си наваксам дори с автори, които не са били издавани през социализма в България като Милан Кундера.\nГеорги on September 13th, 2010 11:12\nБлагодарение на прочетенето тук се регистрирах в goodreads 🙂 Много добър сайт!\nVerena on September 13th, 2010 12:33\nЕееех, Дъга… колко я обичах и аз… наскоро си “препрочетох” всичките броеве, понеже някой гениален ценител ги е качил сканирани в читанката… Хитър Петър все така успява да ми оправи настроението. Няма ли кой да го допише??? 🙁\nkyky on September 13th, 2010 13:56\nАз пък като малък не обичах да чета. Първите компютри ми бяха супер интересни, но след 30мин ме болеше главата (заради електронния ускорител сигурно). А комбинацията от телевизинна игра и ярко обедно слънце е най-депресиращата атмосфера, за която мога да се сетя. Въпреки това повече са ми останали в спомените няколко компютърни игри и анимации по телевизора отколкото прочетени книжки. Повече рисувах.\ndzver on September 13th, 2010 14:12\nЗначи си бил от заможно семейство 🙂 Компютри до гимназията имаше само в училищната зала. Компютърния клуб “Дупката” в Стара Загора беше само за кибичене, защото беше доста скъпичко.\nВ гимназията двама приятели си купиха домашни компютри и настана щастливо време на яко игране =)\nOndine on September 13th, 2010 16:25\nп.п.много трудно е съчетаването на книги с компютри…:)\nVal on September 13th, 2010 20:18\nИ как да чета след като дигиталната телевизия предлага 120 канала ?\ndzver on September 13th, 2010 22:54\nАз измислих следната тактика. Всяка вечер преди лягане чета 1 час за да ми се приспи. Така мога да чета около 1 до 2 книги на месец, без да броя учебниците. Те сами се вместват.\nMikkro on September 14th, 2010 11:51\nЗа мене компютрите и книгите са като яденето и пиенето – двете съществуват паралелно.\nДзвер на колко години си, че чак смъртта на Луи дьо Финес да е била твоя лична трагедия???\ndzver on September 14th, 2010 14:55\n79 набор съм и Луи дьо Финес като е умрял съм бил на 4 г. Явно имам леко изкривени спомени.\nVassilev on September 16th, 2010 12:58\nАаа, Дъга и Карл Май – все едно чета за себе си. Елемаг и Винету – какво повече му трябва на човек. Благодаря, разнежи ме 😉\n(аз не успявах с лимита от 60 страници, невъзможно ми беше макар да съм пробвал)\nИлия Темелков - soregashi on September 18th, 2010 03:35\nАз пък съм част от новото поколение с много нет, блогове, телевизия и интернет. И чета. И не се срамувам от това. По-скоро е до личност, а не до време. А Луи дьо Финес ми причинява обриви.


"Медузите" – 2 удар по наместника на Доган във Варна? - Скандално\nАкция „Медузите – 2” , която стартира вчера във Варна, души около далавери на ДПС шефа в града д-р Янко Станев. Антимафиотите иззеха документи доказващи, че от общинския бюджет са точени пари по програма за ромската интеграция.\n„Медузите – 2” е продължение на операцията преди месец, когато бяха арестувани лидера на БСП – Варна Борислав Гуцанов и контрабандист № 1 Дидо Дънката. Двамата прибрали над 2 млн. лева от общината чрез сделка за стари автобуси. Втората част от мащабната акция отново се цели към участници в управата на морската столица.\nПреди година и половина стартирала програма за интегриране на млади роми в обществото, изготвена от фондация\nДоган и д-р Янко Станев\n„Владиславово”. Неин шеф до преди година бил Янко Станев, лидер на ДПС в града. Полицаите открили в сградата на общината документи с фалшифицираните подписи на роми, които уж участвали в обучението. При разпита на вече интегрираните мургавелковци, станало ясно, че те за първи път научават, че са се записвали в програмата. Според разследващите, по всяка вероятност ще има арестувани общинари.\nФондация „Владиславово” е учредена преди повече от десет години. През 2009 д-р Янко Станев освобождава мястото си на неин председател. Горе – долу по същото време е сменен и от поста на зам. – шеф на общинския съвет. Варненският ДПС лидер отрича да има нещо общо с далаверата за източване на пари чрез фондацията. Станев не крие близките си контакти с арестувания Борислав Гуцанов и го защити при събранието за отстраняването му от поста на председател на общинския съвет. skandalno.net\nНенормално! Баба продаде 12 годишната си внучка за проститутка!


store.bg - Спортна торба - Think Pink - детски аксесоар\nКаталожен номер 93568401\nДетската чанта за спорт на "Ars Una" е създадена е за екипът и гимнастическите принадлежности на вашето активно момиче. Изработена е от здрав, тънък и лек материал, има едно отделение, което се затваря със събиращи се връзки. В нея може да приберете шишето за вода и кутията за сандвичи. Чантата може лесно да се сгъне и прибере в ученическата раница, без да заема излишно място.\nСпортната торба е част от серията "Think Pink", в която ще откриете и други аксесоари със същия дизайн и картинка на игриви плетящи котенца.\nЗа да оцените детския аксесоар "Спортна торба - Think Pink", изберете цифрата отговаряща на Вашата оценка по десетобалната система:\nИзползваните в представянето на детски аксесоар "Спортна торба - Think Pink" текстови, графични и други материали са собственост на носителите на авторските им права.


Пропагандата на петата колона марширува по коловозите на окупационната Червена армия – Иво Инджев / Ivo Indzhev\nПропагандата на петата колона марширува по коловозите на окупационната Червена армия\n03.07.2016 от Иво Инджев\nФалшификациите и манипулациите на просъветската пропаганда в България не са от вчера. Като посрещането на червеноармейските моторизирани окупатори, уж състояло се спонтанно в София едва ли не самия 9 септември 1944 г., а всъщност организирано за целите на пропагандата с по-късна дата.\nПо стъпките на измамата тръгнаха и “Нощните вълци” на Путин, отново уж “спонтанно” посрещнати с хляб и сол в София. Само че се оказа, че агитката с децата с китката е организирана от анонимни манипулатори, употребили детската невинност за подсилване на ефекта от лъжата за българската любов към руските рокери с американските мотори, нахлули през дружелюбната за тях Турция в подстрекаваната към вътрешно противопоставяне България. Близки на едно от децата били шокирани да разпознаят своето момиче, което ни най-малко не е имало представа на какво “мероприятие” са го завлекли от Самоков в София срещу мизерните 10 лева хонорар на ръка.\nАвторът на тези редове се запозна и разговаря лично с малко по-пораснали “деца”, на които същите анонимни организатори редовно раздават по 20-30 лева за участие във всякакви контрапротести в полза на петата колона. Въпросните пораснали деца са младежи, повечето от които без родители и с трудно детство. Тъкмо към тази младежка аудитория уродливо са насочили усилията си възрастните другари, свикнали да промиват мозъци или просто да си ги купуват, както в случая.\n“Интересното”, е че в държавата няма институция, която да се поразтревожи от тази престъпна дейност, която в морално отношение не се различава от физическото сексуалното посегателство към подрастващите.\nВ резултат на което развратът продължава необезпокояван в лагера на лицемерите, които обичат да се вайкат за кривиците на демокрацията- същата, която ползват за целите на своя червен бардак.\nРуската рая се завръща в Турция по волята на Самодържеца и на Падишаха\nБожидар Димитров се превърна от съветофил в шведофил и славянофоб\n16 мнения за “Пропагандата на петата колона марширува по коловозите на окупационната Червена армия”\nТЕЖКО НА ТОЗ НАРОД, КОЙТО ИСТОРИЯТА СИ НЕ ЗНАЕ,\nКОЙТО ПОРОБИТЕЛЯ, КАТО ОСВОБОДИТЕЛ ТАЧИ,\nИ ОСТАВЯ РУСКА ГАРГА ТУК ДА ГРАЧИ!\nНАЙ ТЪЖНОТО Е, ЧЕ ДОПУСКА ДА ГО УПРАВЛЯВАТ РУБЛАДЖИИ,\nА ЧЕСТНИ РОДОЛЮБЦИ ГИ ИЗТЛАСКВА,\nЗА НЕГО ПРИМЕР СА ПЛАДНЕШКИ ОБИРДЖИИ!\nКОГАТО ДОЙДЕ ВРЕМЕ ДА ГЛАСУВА\nГЛАСЪТ СИ ТОЙ ПРОДАВА, КАТО ПСУВА!\nЛИКУВАЙТЕ И ВДИГАЙТЕ НАЗДРАВИЦИ\nИ ПИЙТЕ БЪЛГАРСКАТА КРЪВ, ПИЯВИЦИ!\nна 03.06.2016,във Варна ЦвЦв :\n“…уточни,че поради стратегически съображения имената на кандидат-президентската двойка ще бъдат съобщети през месец септември,а не по-рано.”\nКажи си Цветане!Кого ББ ще назначи за президент на Б-я?Или и ти не знаеш…\nТо и в САЩ ще има избори, но ни в “червената”, ни в “синята ” централа, до последно не знаеха,кой ще е техният кандидат.На всичко отгоре,като приключат изборите/не автоматично, след преброяване на бюлетините/,пълномощниците от всеки Щат,при фактическиа избор на президента не са задължени, ни по патийна дисциплина, ни по конституция да гласуват за “своя” кандидат!Ама там няма “златен пръст”,защото всеки американец има пистолет…\nАбе,глупаци!Да видат нас,да видат братушките…\nПо-добре едва ли би могло да се напише, Г-н Инджев! Поздравления за статията!\nПропуснал съм думата най отгоре-БАРДАК\nТова е страшно и гадно.\nПалячовците, които вееха руски знамена пред А. Невски, барабар с поповете и лумпен- “патриотите”, така и няма да разберат, че са едни прости статисти в пропагандните филмчета снимани по сценарии от едни сериозни чичковци усвояващи стотици милиони долари от руския бюджет.\nЖалка пасмина мизерници!\nПрочетох как за 10 лв на ръка едно мете е откарано от Самоков в София за…(за да не преразказвам, прочетете си го сами). От себе си ще добавя, че в едни близки години една рекламна къща, мене ме отведе от София в Бургас срещу 20 лв на ръка и 5 лв за обяд там и с осигурен превоз София-Бургас и обратно – за да участвам в един митинг против Бургас-Александрупулос и с участието на Меглена Кунева. Това което ви споделих е вярно 100%, това което прочетох не знам дали е вярно. Да сме живи и да сме здрави. Световните борби продължават и ние участваме в тях щем не щем на някоя от страните които се борят.\nА кой е този скот в расо и за колко ли сребърника е продал вярата си в Христа /ако я е имал?/\nИ аз се питам, ПАВЛЕ! И си позволявам да перифразирам БОТЕВ, който също е презирал рубладжиите- особено онези в раса. Досущ като сегашните ни духовници-полковници:\nИ на московския ни поробител\nНему се кланя дивак учител\nи с вестникарин заедно мъдруват,\nче страх от Путин било начало\nна всяка мъдрост!…\nИ аз питам кой е този изрод в расо до децата, използвани по отвратителен начин от руските подлоги?\nАми тази статия…. останах потерсен:\nПроруският курс от полудискретно следван, вече е явно провъзгласен с изявлението на ББ, че е “пратил Митов в Сочи да оправи отношенията с Русия”. Съперничеството на ББ с гоцэ сырыщныка за по по-силно челобитие пред кремълския самодървец намирисва на президентски “сблъсък”. Сценарият при този вариант предвижда “евроатлантикът” Борисов да се изправи срещу официалния кремълски лакей гоцэ.\nБиргир Бьорн Пер СИКТИРсон\nЗемя съм на една квартална мутра\nи по-голяма тъй не съм си нужна.\nА калното ми днес е бъдещото утре –\nот него обещаваш да дадеш.\nС харизани пари строиш и усвояваш,\nкато че ги броиш от своя джоб.\nА в новия асфалт пак никнат щедро кратери –\nремонтът се нуждае от ремонт.\n„Устойчив” ветропоказател –\nв очите на Европа хвърляш прах,\nно се озърташ все на изток, батка –\nдано получиш малко по-мек шут.\nИзбра „честта” да си васала на световна мутра.\nУж спря, но пак възкръсваш висналия шлем.\nКрило за монопола,\nна мутрата световна верен пес,\nосвен възхита друго не приемаш,\nно все ще намалява броят на пасящите овес.\nАз преживявам и без твоя идол.\nЩе преживея утре и без теб.\nМакар да съм една човешка длан -,\nотказвам вече да ме управляват мутри.\nOt vreme ono POPOVETE sa bili PRODAJNITCI i PREDATELI.Ne se ucudvam ce na PURVA LINIIA se mudri POP.U nas se znae koi gi komandva,moje bi tozi e sus cin STARSHI LEITINANT ot DS- FSB i sledi koi e za- i koi protiv PURSHIVITE BIASNI HIENI[NOSHTNITE VULTCZI].A posle da mu misliat tezi koito sa PROTIV tazi PUTINSKA IZMET.Kolkoto do decitzata dovedeni za 10 leva da posreshtat tezi IZMEKIARI, triabva da se tursi otgovornost ot predvoditeliat im,na nego mu e PLATENO i to DOSTA ot NIAKOI koito toi pokriva,veroiatno tozi niakoi e ot slugite na B.B.iSIE .IIC…..oIL\n@ Павал Тинков:\nтози в расото е май-малко полковник от КГБ.\nИначе Б. Димитров няма какво да го коментираме, той е ясен, на заплата при Путин и се старае човекът, нали разбрахте, че парите са кът. Затова е такава голяма навалицата по телевизиите да си заслужат (за)платата.\nОбщо взето руската пета колона се представи много слабо. Ако бяха излезли всички записани в кремълската ведомост нещата щяха да се развият по друг начин. къде бяха Първано,Нинова, Шаренкова, Сидеров и Меглена Тачева…много,много слабо. Дадоха им милиони, а те докараха дечица от Самоков за по 10 лв. Стана както с хидролога Доган. Той получи милион, а даде 50 хил. на група инженери да свършат работата.\nНапънах се да чуя Б. Димитров при Светлю – стана ми жал…трябва да го освободят от наряд вече…няма ли ново попълнение? Путин трябва много да я е закъсал, щом очаква Първанов и Божо да укрепят славянските връзки.\nДа си кажа честно, при такова православие обмислям да стана католичка или протестантка.\nhttp://m.dnevnik.bg/bulgaria/2016/07/05/2789684_lideri_na_fevruarskite_protesti_se_poiaviha_v_kolonata/. Каква изненада


Членове - БКЗ - Българска Конфедерация по Заетостта\nБКЗ - Българска Конфедерация по Заетостта > Членове\nАстреа Рикрутмънт е изцяло българска компания, създадена през 2007 година с една основна мисия – да бъдем различни. Превърнахме това виждане в основен двигател на нашите усилия да сме винаги на разположение, когато клиентите и партньорите ни имат нужда от нас, за да ги консултираме и напътстваме при вземането на важни решения.\nЧленове сме на Френско-българската търговска и индустриална камара, а стабилен партньор намираме в лицето на Бургаската търговско-промишлена палата.\nCTeam е компания създадена по един от най-успешните бизнес модели в областта на управления и развитие на човешките ресурси в България, който съчетава едни от най-добрите международни практики, спецификите на местния пазар и познаване на цялостния процес при управлението на човешкия капитал. Нашият екип е съставен от висококвалифицирани експерти с дългогодишен опит в областта на: Подбор на персонал ; Обучение и развитие на таланти ; Анализ на личностен профил ; Проучване на възнагражденията и стимулите ; Обработка на възнаграждения и администриране на персонал\nКАТРО България е е дъщерно дружество на една от водещите компании за развитие и управление на човешките ресурси в Австрия – CATRO Personalberatung. От началото на 2010 година, КАТРО подкрепя своите клиенти в България в предизвикателни процеси като подбор на нови таланти, развитие на служителите, коучинг, организационно консултиране, разработване и изпълнение на Европейски проекти. Благодарение на синергията в групата ние притежаваме богата палитра от умения и компетенции, и предлагаме цялостни решения свързани с управлението и развитието на Вашите служители.\nХорайзънс България e водеща агенция за подбор на персонал в София с повече от 16 години опит на българския пазар и Балканите. Ние специализираме в сложни решения в областта на откриването, подбора и привличането на персонал и мениджмънт кадри чрез различни методологии. Нашата основна цел е да намерим възможно най-добрите професионалисти според наличните ресурси за нашите клиенти – работодателите. Нашата индустриална специализация е в: IT, Телекомуникации, Финансови услуги, Енергетика, Бързо-оборотни стоки и Продажби на дребно, Производство, Строителство, Фармация, Потребителски и бизнес услуги.\nEasy Consult е създадена през 2004 г. и е най-голямата българска компания за подбор и управление на персонал. Портфолиото ни включва Подбор на Кадри, Лизинг на Персонал, Аутсорсинг и Консултантски услуги. Успешно доставяме услуги на клиенти от страната и чужбина като разполагаме със специализирани екипи за подбор в сферите на: Изнесени Услуги (BPO), Информационни Технологии, Инженеринг & Производство, Финанси, Счетоводство & Банкиране, Маркетинг, Транспорт & Логистика, Туризъм и др.\nВ крак с последните тенденции на пазара на труда, ние се стремим да бъдем лидер, оставайки верни на нашата мисия: изграждане на дълготрайни партньорства с клиенти, кандидати и служители.\nТалентика е консултантска компания в сферата на човешките ресурси. Ние предоставяме на клиентите си разнообразие от услуги, като постоянни и временни назначения, аутсорсинг, проучвания,обучения, консултации и други, които решават проблемите им, свързани с персонала както на изпълнителско, така и на експертно и мениджърско ниво.\nВашата кариера е наша грижа.\nТоро Груп С е водеща HR консултантска компания с 20-годишна успешна история на българския пазар. Торо Груп С предоставя висококачествени HR услуги в четири основни направления: Привличане и подбор на професионалисти; Лизинг на персонал и аутсорсинг услуги, Оценка и развитие на таланти и Управление на човешкия капитал. Услугите на Торо груп С се разработват индивидуално за всеки клиент, така че да отговорят на спецификите и изискванията на клиентските организации.\nТоро Груп С работи в партньорство с международната Executive Search организация Friisberg & Partners International. Услугите по Executive Search се извършват от свързана с Торо Груп С компания – Friisberg & Partners Bulgaria.\nТренквалдер е водеща компания в областта на подбора и администрирането на персонал. Благодарение на нашите постоянни проекти и повече от 2000 служители ние предлагаме гъвкави решения и качествено обслужване в цялата страна. Познанията ни за регионалния пазар и широката мрежа от контакти ни правят стратегически партньор на международни фирми, малки и средни предприятия. Тренквалдер е връзката между 50 000 служители и 10 000 компании от всички области на икономиката в повече от 200 локации на територията на 17 държави.


Уникално! Образува се нов океан на земята! | Чудеса.net Уникално! Образува се нов океан на земята! – Чудеса.net\nУникално! Образува се нов океан на земята!\nПубликувано на 09.05.2012 от Гергана Борисова 1 коментар\nМистериите на земята! Образува се нов океан!\nС около 60 километров разлом на земната повърхност в пустиня в областта Афар в Етиопия е започнало образуването на нов океан. Пукнатината е с ширина 20 метра и дължина почти 60 километра.\nТака изглежда в момента новият океан!\nПоявила се е след земетресение от изригване на вулкана Дабарух (Dabbahu), който се намирал на северния край на разлома.\nУчените след дългогодишни изследвания установиха, че в Етиопската долина ще се образува океан. Процесът ще е дълъг около 10 милиона години. Промените в Афар ставали доста бързо. За 5 години там настъпили промени, които иначе ставали за милиони години.\nСпоред учените основната причина за промените е изтънялата земна кора в тази част на земното кълбо. Част от Африка ще се превърне в нов океан и от нея ще се отделят Етиопия и Сомалия. Последователността на превръщането на сушата в океанско дъно си остава загадка. От последните изследвания през 2009 година до сега, тези процеси са се повторили поне 12 пъти. До момента не се наблюдава особено хлътване на земната повърхност под морското равнище. Магмата, изригваща от вулкана задържа повърхността на определено ниво. Но вътре се получават разломи, земната кора изтънява и издърпва сушата под морското ниво. Този процес е основен при образуването на океани.\nИзобщо в последно време се наблюдават доста странни и необясними процеси на промяна на земната повърхност. Образуват гигантски или пък бездънни дупки, появяват се нови океани, открити са процеси на сливане на континентите (Южна Америка и Африка).\nОстава въпросът – това предвестници на мистичният край на света ли са, или основите на ново начало. По темата е писано в bbc.com/news и в други сайтове и има един клип.\nЕтикети: вулкан, дупки в земята, Етиопия, земетресение, земна повърхност, Земя, изригване, ново океан, образуване, сливане на континенти, уникално, чудо\nЕдин коментар по “Уникално! Образува се нов океан на земята!”\nReis on 09.05.2012 на 20:15 каза:\nМного хубава статия! Всичкото това го дават по Nat Geo, гледайте го!\n« Хората със син цвят на кръвта наистина съществуват!\nВижте как се лови кит само с харпун! (Видео) »


Програмата на д-р Емилова премахва депресии - Споделено за здравето\nПрограмата на д-р Емилова премахва депресии\nпубликувано на 05.09.16 в 09:05\nТежки хронични заболявания на нервната и храносмилателната система водят Айгануш Петрова при д-р Емилова преди 10 години. Благодарение на 10-дневната програма на плодове, чай и мед тя смята, че е жива.\nСамо след 10 дни започнала да се усмихва и разбрала, че животът продължава. Като допълнителен бонус определя това, че завинаги се разделила с хронична хрема и папиломи. Самата атмосфера помага за промяната в начина на мислене и живот и за излизане от критичните ситуации. „Още на втория-третия ден тялото ще ви покаже своята благодарност, то реагира бързо и вие сами ще го разберете и ще сте доволни”, продължава г-жа Петрова. Програмата на клиниката работи, но човек трябва да иска сам да я спазва.\nКлиниката на д-р Емилова от октомври ще започне работа в хотел „Азалия” в курортен комплекс „Св. Св. Константин и Елена” край Варна. Записванията са на телефон 0888 951 288.\nРадио Варна Споделено за здравето високо кръвно Депресии д-р Емилова плодолечение хронична хрема